ร้านอาหารเล็กๆอยู่สุดซอยเพชรบุรี5 (ซอยเดียวกับร้านต้มยำเจ๊อ้อ) ร้านนี้คูหาเดียว ไม่ได้ตกแต่งอะไร หน้าตาเหมือนร้านติดแอร์ประจำซอย แต่เอาเข้าจริงแล้ว รสชาติและคุณภาพค่อนข้างดีเลยทีเดียว

ร้านนี้เป็นร้านมุสลิมค่ะ ก็จะไม่มีเมนูหมู รสชาติอาหารเข้มข้นมาก ไก่ทอดงารสชาติหอมกลมกล่อม ส่วนเนื้อย่างนี่ อร่อยมากๆเนื้อนุ่มไม่เหนียวเลย

ติดตรงที่อาหารช้าไปนิดนึง และจอดรถยากมาก ถ้าหากไม่ได้มาเจอะใครแถวนี้ก็อาจจะแวะยากหน่อยค่ะ